CELEX: 32011R0426
Language: lt
Date: 2011-05-02 00:00:00
Title: 2011 m. gegužės 2 d. Komisijos įgyvendinimo reglamentas (ES) Nr. 426/2011, kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės

3.5.2011   
            
            
               LT
            
            
               Europos Sąjungos oficialusis leidinys
            
            
               L 113/1
            
         KOMISIJOS ĮGYVENDINIMO REGLAMENTAS (ES) Nr. 426/2011
   2011 m. gegužės 2 d.
   kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 28 straipsnio 6 dalį,
   kadangi:
   
               (1)
            
            
               Reglamento (EB) Nr. 834/2007 24 straipsnyje nustatyta, kad Europos Sąjungos ekologinės gamybos logotipas (toliau – ES ekologinės gamybos logotipas) yra viena iš privalomų nuorodų, kurios turi būti naudojamos fasuotų maisto produktų atveju vartojant su ekologinės gamybos metodu susijusius terminus, kaip nurodyta 23 straipsnio 1 dalyje, o iš trečiųjų šalių importuotų produktų šiuo logotipu ženklinti neprivaloma. Vartotojai turėtų būti užtikrinti, kad ekologiški produktai pagaminti laikantis Reglamento (EB) Nr. 834/2007 ir Komisijos reglamento (EB) Nr. 889/2008 (2) reikalavimų. Todėl svarbus veiksnys yra kiekvieno ES ekologinės gamybos logotipu paženklinto produkto atsekamumas visais gamybos, paruošimo ir platinimo etapais;
            
         
               (2)
            
            
               kad vartotojai galėtų patys sužinoti apie ūkio subjektus ir jų produktus, kuriems taikoma ekologinio ūkininkavimo kontrolės sistema, valstybės narės turėtų tinkamai teikti reikiamą informaciją apie ūkio subjektus, kuriems taikoma minėta sistema, kartu laikydamosi asmens duomenų apsaugos reikalavimų, nustatytų 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (3);
            
         
               (3)
            
            
               todėl Reglamentas (EB) Nr. 889/2008 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka Ekologinės gamybos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 889/2008 IV antraštinės dalies 8 skyrius papildomas 92a straipsniu:
   
      „92a straipsnis
      Informacijos paskelbimas
      Valstybės narės tinkamu būdu, įskaitant skelbimą internete, pateikia visuomenei Reglamento (EB) Nr. 834/2007 28 straipsnio 5 dalyje nurodytus atnaujinamus sąrašus, kuriuose pateikti su kiekvienu ūkio subjektu susiję atnaujinti patvirtinamieji dokumentai, numatyti to reglamento 29 straipsnio 1 dalyje, naudojant šio reglamento XII priede pateiktą pavyzdį. Valstybės narės tinkamai laikosi Europos Parlamento ir Tarybos direktyvoje 95/46/EB* nustatytų asmens duomenų apsaugos reikalavimų (4).
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Tačiau 1 straipsnis taikomas nuo 2013 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gegužės 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 189, 2007 7 20, p. 1.
   
      (2)  OL L 250, 2008 9 18, p. 1.
   
      (3)  OL L 281, 1995 11 23, p. 31.
   
      (4)  OL L 281, 1995 11 23, p. 31.“